Saue kasvab mühinal: linna planeeritakse uut elurajooni 1200 korteriga
#000003
Tallinnaga külgneva Saue valla keskusesse Saue linna kavandatakse ehitada uus elurajoon, kuhu ehitatakse 1200 korterit, investeeringu suuruseks on veerand miljardit eurot. Valla pikem plaan on Saue linn kokku kasvatada Tallinna piiril asuva Laagriga.
#000005
Saue linnas raudtee kõrval asuva arendusala omanik Estera Saue kuulutas sel nädalal välja uue elurajooni planeerimisvõistluse, et leida uue elurajooni keskusele parim lahendus. Uus elurajoon tuleb Kuuseheki tänavalt vaadates teisele poole raudteed.
#000006
Estera Saue üks omanikest Ülo Adamson nimetas arendust Saue linna laienduseks, kuhu on plaanis luua peamiselt noortele peredele mõeldud kvaliteetse keskkonnaga uus linnaruum.
#000007
"Alale kerkivad kortermajad, ridaelamud, eramajad ning äripinnad. Täpsemad mahud selguvad detailplaneeringu protsessi käigus," lausus ta. Vallaga kokkuleppel korraldataksegi nüüd ala keskusele arhitektuurikonkurss.
#000008
Saue vald on arendajaga planeeringu algatamiseks koostööd teinud juba üle aasta ning valla nägemuses peab pea 40-hektarilisele alale kerkima terviklik elukeskkond koos keskusala ja linnaruumiga, ütles ERR-ile vallavanem Andres Laisk.
#000009
Seega peaks alale kerkima näiteks kool, staadion, lasteaed, mängu- ja spordiplatsid ning jalg- ja jalgrattateedega tänavavõrgustik. "Kindlasti kaasneb ala suurust ja senist kasutust arvestades sellega arvestatav investeering taristusse, sealhulgas tänavavõrgustikku. Raudteepeatuse lähedus on väga oluline ja peab soosima inimeste senisest suuremat ühistranspordi kasutust," lausus Laisk.
#000010
Olemas on ka reservmaa ärihoonete ehitamiseks ning valla maa, kuhu peaks tulema kultuuri- ja sotsiaalvaldkonna teenused.
#000011
Uue linnaosa ehitus algab 2026
#000012
Adamsoni sõnul soovitakse kopp maasse lüüa 2026. aastal. "Arvestades arendusala suurust, võtab kogu ala valmimine kindlasti mitu aastat aega. Täpsem ajagraafik selgub edasiste tööde käigus," ütles ta.
#000013
Kogu investeeringu suuruseks hindas Adamson 250 miljonit eurot.
#000014
"Seda rahastatakse mitmes etapis, kaasates lisakapitali investoritelt ja pankadelt," lausus ta, lisades, et Saue valla täpsem roll selles projektis selgub detailplaneeringu protsessi käigus ning arenduslepingu sõlmimisel.
#000015
Maksimaalselt võib planeeringualale rajada 1200 korterit, ehitada on plaanis nii eramuid, paarismaju kui ka ridamaju.
#000016
Laisk ütles, et valla vaates võiks uus elurajoon valmis saada lähima 10 aasta jooksul.
#000017
Valla arengukavas on kirjas, et Tallinna piiri ääres asuv Laagri, Saue linn ja Alliku küla kasvavad tulevikus kokku üheks suureks linnaliseks piirkonnaks. Uus elurajoon on samm selles suunas, jäädes Saue linnast vaadates Laagri poole.
#000020
"Juba praegu ulatuvad Laagri aleviku ja Saue linna piirid kokku ning jõudsalt areneb kaht asumit piiridel ühendava äripargi väljaarendamine, kuhu tuleb arvukalt töökohti. See kindlasti samas ei tähenda seniste piirkonna erinevate identiteetide kadumist, aga funktsionaalsele koostoimimisele lisab see oluliselt kaalu," lausus vallavanem Laisk.
#000021
Saue vald on Tallinna järel Harjumaa suurim omavalitsus, kus elab üle 25 000 inimese. Valla keskuses Saue linnas elab 6000 inimest.
#000022
Saue linna uus elurajoon raudtee ääres. Punase joonega on ümbritsetud kogu detailplaneeritav ala. Lilla joonega on tähistatud konkursiga planeeritav ala. Autor/allikas: Saue vallavalitsus
#000023
Serviti võitis koduliigas Tapat 18 väravaga
#000027
Rahvusringhäälingu arendusosakond otsib oma meeskonda frontend arendajat
#000032
Pirita TOP-i juures aastaid tühjalt seisnud alale kerkivad kortermajad
#000035
Kõige hoogsamalt koondavad töötlev tööstus ja idufirmad
#000036
Uuel aastal kergitavad kütuse hinda nii käibemaksu- kui ka aktsiisitõus
#000041
Tallinna valgusreostus on koroona järel hüppeliselt kasvanud
#000043
Hans Väre: maakonnalehed ei ole omavalitsuste sülekoerad
#000044
Hüljatud sünteesimeetod peibutab keskkonnasõbralikuma keemiaga
#000046
Tähiste: erinevad probleemid panevad inimesi loomevaldkonnast lahkuma
#000048
September on õige aeg lillesibulate mulda panemiseks
#000053
Läti Seim kinnitas uue riigikaitsekava
#000055
Teede plaanikohaseks väljaehitamiseks on raha tublisti juurde vaja
#000056
Automatiseeritud raielubade süsteem tuleb ümber teha
#000057
Riigieelarve strateegiasse pandud tuluootusi tabavad tagasilöögid
#000058
Euroopa Liit ei luba müüa toorest metssealiha
#000059
Riigikohus tunnistas keskkonnaameti automaatraieload õigusvastaseks
#000060